**­­­­­Styremøte 6-17 i BULL**

**Tid: Torsdag 7. september 2017, kl 13.00 – 16.15**

**Sted: Hos Inge, Gardeveien 17**

**Deltakere: Alle i styret**

**Referat** Jon 7. sept. 17

|  |  |  |
| --- | --- | --- |
|  | *Sak* | *Oppfølging – Vedlegg/ Sakspapir* |
| **1** | **Gjennomgå dagsorden + Referat fra styremøte 5-17 den 1. juni**  Dagsorden og referat godkjent | *Referat v HKL og KSp* |
| **2** | **Oppsummering av valgmøtene før Stortingsvalget**   * Enighet om at fremmøtet var skuffende svakt. Mulige årsaker: Dårlig mobilisering, satsing på fagfolk og ikke folk flest (mulig det var derfor boligdebatten var best besøkt), konkurranse med en rekke andre arrangementer før valget, vanskelig og lite kjent tema. BULL-medlemmene selv stilte heller ikke mannsterke nok opp. Eldorado bokhandel fungerte godt og billig, men var stedet kjent nok? * Debattene var gode. Politikerne virket godt forberedt og med respekt for oss fagfolk. Særlig var ATP-debatten god. Innledningene fungerte godt. Den profesjonelle Aslak Bonde taklet møteledelsen spesielt godt. * BULL hadde en god prosess internt med å forberede fagtemaene og avklare spørsmål til politikerne. Mange deltok og vi har oppnådd en klarere faglig profil og skilt ut viktige spørsmål som trenger politisk avklaring. Godt grunnlag for BULLs videre dialog med partiene. * Lærdommer: BULL er godt etablert i politikernes bevissthet. Vi bør alliere oss med andre organisasjoner ved evt. tilsvarende møter. Vi bør tenke på møter midtveis i perioden og før partiprogrammene. Vi må konkretisere «bypolitikk» videre. Vi bør tenke dialog med politikere heller enn utspørring. * *Oppfølging*: Takkebrev til politikerne med invitasjon til fortsatt samarbeid.   Innledningene legges inn på nettsiden. Peter kontaktes om dette. | *Kjell*  *Hans Kristian, Jon*  *Jon* |
| **3-4** | **Arbeidet i BULL framover – hovedsaker i BULLs videre arbeid**  Følgende ideer ble drøftet:   * Avklaring av hva som er god bolig- og bypolitikk, gjerne i form av et manifest og/ eller pamfletter. * Bærekraft bør introduseres som en viktig rettesnor for byutvikling. * Oppfølging av politikerne i form av direkte henvendelser til de enkelte partiene, evt. venstresiden, sentrumspartiene, høyresiden. * Det er fortsatt interesse for foredrag om viktige tema/prosjekter som hovedsak på våre møter framover. * Vi ser Osloregionen som vårt interesseområde og kan følge opp store satsinger i regionens byutvikling.   Tiltak:   * Bærekraftig bolig- og byutvikling blir samletema for arbeidet fram mot sommeren 2018. Mål med presentasjon til sommeren. * Temaet blir hovedsak på møte 41. Gustav lager et kort oppstarts-notat, og inviterer Petter Næss til å legge fram sine erfaringer i BULL-møtet. * ­­Det etableres en tverrfaglig faggruppe for bærekraft i byutviklingen. Dette annonseres for påmelding i BULL 41. * Grønnstruktur blir ikke egen faggruppe, men hensynet innarbeides i de andre faggruppene. * «Fornebukomiteen» lager innspill til møtet i oktober. * Boulevardsaken har fått en ny omdreining. Temaet følges opp fra NMBU v/ Lillebye og Bettum, som ønsker en dialoggruppe i BULL. * Lasse og Marco oppfordres til å kommentere Skøyenplanen. Forholdet til E18 må avklares. * Det jobbes med Osloboka. Orientering gis på første møte. * Vi tar sikte på et boligseminar med vekt på enten organisering eller kvalitet. Evt. begge deler. Knutepunkter er aktuelt. Også byggeforskriftene. Mulige innspill på organisering: Stugu, Asker og Bærum BBL, Leieboerforeningen, «Jons» diplomstudenter. | *Styret*  *Gustav*  *Gustav, Hans Kristian*  *Faggruppene*  *Hans Kristian*  *Gustav*  *Kjell*  *Gustav*  *Lene/Jon* |
| **5** | **Løpende oppgaver**   * Nettstedet: Gustav har ikke fått den hjelpen han hadde håpet på. Bør tas opp som egen sak. * Kjell trenger avlastning for ledelsesarbeidet. Må skje ved at andre tar ansvar for møteforberedelsene. Drøftes på neste styremøte. |  |
| **6** | **Møte- og arbeidsplan**  **BULL 41:** Torsdag. 19 okt. evt. mandag 16 okt. kl. 13.00 i Asplan Viaks kontorer.  **BULL 42:** Torsdag 7 des. evt. mandag 4. des. kl. 13.00 i Asplan Viaks  kontorer.  **Styremøte 7/17:** Mandag 9. okt. kl. 13.00 hos Inge  **Styremøte 8/17:** Mandag 13. nov. kl. 13.00 hos Inge | *Kjell sjekker med Lasse* |
| **7** | **Eventuelt**  Spørsmål om nye medlemmer ble ikke diskutert. Enighet om å slette mulige medlemmer som ikke har vist interesse. |  |

*Neste møte:*

*Styremøte 7-17 mandag 9. oktober kl 13 hos Inge*